96/2022. sz. előterjesztés

1. sz. melléklet
A j á n l a t t é t e l i   f e l h í v á s

1. Ajánlatkérő neve, címe, telefon és e-mail címe:


Fót Város Önkormányzata, 
2151 Fót, Vörösmarty tér 1.

06-27-535-375

titkar@fot.hu
2. -Kapcsolattartó: 

Lakatos Éva igazgatási ügyintéző;


Telefon: 27/535-365/9127-ös mellék


Mobil: 70/967-1822

E-mail: lakatos.eva@fot.hu
3. - Ajánlatkérés tárgya:


„A Fóton létesítendő kerékpárút-hálózat koncepciótervének elkészítése”

4. - Szerződés meghatározása:

Fót Város közigazgatási területén a kerékpárút-hálózat koncepciótervének elkészítése tárgyában megkötendő Vállalkozási Szerződés.

5. - Az ajánlat beérkezésének határideje:


2022. június 15. szerda 10:00 óra
6. - Az ajánlatok benyújtásának módja elektronikus úton:
6.1. Az ajánlatokat elektronikus úton a lakatos.eva@fot.hu e-mail címre 2022. június 15. szerda 10:00 óráig kell megküldeni.

a) Az érdemi ajánlatot jelszóval védetten, tömörített állományban, mellékletként csatolva kell megküldeni az ajánlati e-mail-hez. Az ajánlati e-mail jelszóval nem védett része nem tartalmazhat semmilyen érdemi ajánlati részt, így különösen nem tartalmazhatja az ajánlatban értékelésre kerülő elemet, a megajánlott megbízási díjat.

b) Az ajánlatok beérkezését Ajánlatkérő elektronikusan visszaigazolja, de jelszó hiányában a jelszóval védett érdemi részt megnyitni nem tudja, tartalmukat nem ismerheti meg. Ez az eljárás tisztaságát szolgálja. 

c) Ajánlatkérő a 6. a) pontban megjelölt időpont után benyújtott ajánlatokat érvénytelennek tekinti, azokat az elbíráláskor nem áll módjában figyelembe venni. 

d) Az ajánlatok kinyitásához szükséges kulcsot a 2022. június 15. szerda 10:00 óra határidő után kell megküldeni a lakatos.eva@fot.hu email címekre. A kulcs megküldésének végső határideje 2022. június 15. szerda 10:30

e) Amennyiben Ajánlattevő a 2022. június 15. szerda 10:30 határidőig nem küldi meg a kulcsot, Ajánlatkérő határidő megjelölésével felhívhatja az ajánlata kinyitásához szükséges kulcs, jelszó megküldésére. Amennyiben ezen határidőig nem érkezik meg a kulcs, Ajánlatkérő az ajánlatot érvénytelennek nyilvánítja.

f) Amennyiben Ajánlattevő által megadott kulccsal nem nyitható az ajánlat, Ajánlatkérő erről tájékoztatja az Ajánlattevőt, akinek módja van a kulcs ismételt megküldésére. Ekkor csak a kulcs ismételt megküldésére van lehetőség, az eljárás tisztasága érdekében az ajánlat újbóli megküldésére nincs.

g) Ajánlatkérő tájékoztatja Ajánlattevőt, hogy amennyiben Ajánlattevő ajánlata az ajánlattételi felhívás valamely előírásának nem felel meg, úgy Ajánlatkérő Ajánlattevő ajánlatát érvénytelennek nyilvánítja.
h) Az ajánlat érdemi részét képezi az ajánlati Felolvasólap (2. sz. melléklet) és Nyilatkozat az Önkormányzat felé fennálló lejárt esedékességű tartozásról (3. sz. melléklet).

i) Ajánlatkérő tájékoztatja Ajánlattevőt, hogy amennyiben Ajánlattevő ajánlata az ajánlattételi felhívás valamely előírásának nem felel meg, úgy Ajánlatkérő Ajánlattevő ajánlatát érvénytelennek nyilvánítja.

7. - Ajánlatok felbontásának helye, ideje:


Fóti Közös Önkormányzati Hivatal hivatalos helyisége, 2151 Fót, Vörösmarty tér 1., ideje: 2022. június 15. szerda 10:00 óra,


a kulcsok ellenőrzésének ideje: 2022. június 15. szerda 10 óra 30 perc.
8. - Ajánlatok értékelése:



Az összességében legalacsonyabb árat benyújtó Ajánlattevő az eljárás nyertese.

9. - Az ajánlat részeként benyújtandó dokumentumok:

· Ajánlattevő nyilatkozata, miszerint elfogadja az Ajánlattételi felhívásban, és az Ajánlattételi dokumentációban foglalt feltételeket.

· Nyilatkozat az Önkormányzat felé fennálló lejárt esedékességű tartozásáról 

· Nyilatkozat az ajánlattételi dokumentáció 2. pontjának mindegyik alpontjáról

· Ajánlattevő, amennyiben alvállalkozót vesz igénybe, úgy ajánlata részeként köteles rendelkezésre állási nyilatkozatot benyújtani.
Fót, 2022. ………………………..

Dr. Vass György


 polgármester

Ajánlattételi felhívás 1. számú melléklete

Ajánlattételi dokumentáció

a Fót Város Önkormányzata

„A Fóton létesítendő kerékpárút-hálózat koncepciótervének elkészítése” ajánlatkérési eljárásához
1. A pályázat tárgya

 A Fóton létesítendő kerékpárút-hálózat koncepciótervének elkészítése

2. A pályázóval szemben támasztott kritériumok

a) Nyilatkozzon Ajánlattevő, hogy rendelkezik érvényes cégbejegyzéssel, illetőleg egyéni vállalkozói igazolvánnyal rendelkezik.

b) Nyilatkozzon Ajánlattevő, hogy rendelkezik az Ajánlattételi eljárásban megjelölt tevékenység végzéséhez szükséges – külön jogszabályban megállapított – érvényes hatósági engedéllyel rendelkezik. 
c) Nyilatkozzon Ajánlattevő, hogy nem áll csődeljárás, végelszámolás vagy felszámolási eljárás alatt.

d) Ajánlattevő nyilatkozzon arról, hogy rendelkezik legalább három darab kerékpárút hálózattal kapcsolatos zsűrizett tervvel, és csatolja be a referenciáit.
3. Az ajánlat formai követelményei

a) Ajánlattevő a jelen dokumentációban meghatározott feladatok elvégzésére megajánlott, és az általános forgalmi adó nélkül számított ajánlati árat köteles az ajánlatában feltüntetni magyar forintban kifejezve, egész 1 Ft számra kerekítve.

b) Ajánlattevő köteles az ajánlatot elektronikus úton az Ajánlattételi felhívásban leírtak szerint benyújtani Ajánlatkérő részére. 
4. Az ajánlat tartalmi követelményei

a) A városi kerékpárforgalmi hálózat koncepciótervének céljára vonatkozó tervezői követelmények:
· felmérje a kerékpár-közlekedés helyzetét és a felmerülő igényeket Fóton belül és a szomszédos települések irányában;

· vizsgálja a vasútra történő kerékpáros ráhordás fejlesztésének lehetőségeit (összhangban a jelenleg a Budapesti Fejlesztési Központnál készülő Agglomerációs kerékpárforgalmi hálózati stratégiával);

· rámutasson a kerékpározást akadályozó tényezőkre, hiányosságokra;

· javaslatokat fogalmazzon meg ezek megoldására, a létesítmények fejlesztésére;

· bemutasson egy ideális „végállapotot” a főhálózat és az alaphálózat tekintetében, amely a realitásokon belül maradva a lehető legjobban támogatja a kerékpározást;

· összességében: segítse a kerékpárforgalom részarányának növelését;

· áttekintse a település belterületén az általános közlekedésbiztonsági helyzetet;

· kiemelten vizsgálja az iskolai mobilitást (adatgyűjtés, kérdőívezés, iskolakörnyezet vizsgálata és javaslatok kidolgozása);

· koncepcionális forgalomtechnikai megoldásokat mutasson be a Kerékpárút-koncepció Munkacsoport által kijelölt helyszínekre (forgalomcsillapított terület, csomópontok, iskolák környezete, stb.).

b) A koncepcióterv elkészítésekor elvégzendő feladatokra vonatkozóan az ajánlat az alábbiakra terjedjen ki:
· a település feltárása a koncepcióterv szempontjai szerint,

· a korábbi koncepciók felvázolása,

· a tervezett helyszínek meghatározása,

· a kerékpárosok helyzetének vizsgálata,

· a már meglévő kerékpárutak, bringapályák felmérése,

· a későbbi továbbfejlesztési lehetőségek feltérképezése,

· a szükséges dokumentumok elkészítése és beszerzése,

· szakemberek igénybevétele,

· valamint a lakosság bevonása.
Az ajánlattevő tervező feladata „Fót Város belső kerékpárút-hálózatának koncepciótervének elkészítése” a vonatkozó jogszabályokat és szakmai előírások figyelembevételével, különösen:

· a "Kerékpárforgalmi hálózati terv javasolt felépítése" c. útmutatót,

· az „e-UT 03.04.13:2019 Kerékpározható közutak tervezése” c. útügyi műszaki előírást.

A koncepciótervnek alkalmasnak kell lennie arra, hogy az alapján Fót Város Önkormányzata – megfelelő döntések meghozatalát követően – a javasolt fejlesztések megvalósítandó műszaki tartalmát engedélyezési terv diszpozíciójában rögzíteni tudja. Ezért a koncepcióterv dokumentációjában egyértelmű és strukturált javaslatot kell tenni a fejlesztésekre, az alábbiak szerint:

· A javasolt fejlesztések a beavatkozás jellege szerint csoportosítandók:

· főúti- és gyűjtőúti vonalas beavatkozások,

· területi beavatkozások (pl. forgalomcsillapított területek átfogó fejlesztése),

· pontszerű beavatkozások (pl. csomópontok),

· kerékpártárolás fejlesztése,

· kommunikáció, szemléletformálás.

· szakaszhatárok meghatározása (tervezési terület lehatárolása),

· engedélyezési tervezési feladat kiadása előtt döntést igénylő kérdések,

· engedélyezési terv készítés első fázisában tanulmány szinten vizsgálandó és döntést igénylő helyszínek, beavatkozási alternatívák (adott esetben).

A koncepcióterv elkészítésekor a tervezési terület Fót teljes közigazgatási területe, kitekintéssel a szomszédos települések meglévő és tervezett kerékpárforgalmi létesítményeihez történő csatlakozás lehetőségeire.

c) Az ajánlat terjedjen ki Fót Város Önkormányzata Kerékpárút-koncepcióterv Munkacsoportja által előírt feladatütemezés, a tervek véleményezési- és jóváhagyási folyamatának elfogadására: 

Feladatok ütemezése és a tervek véleményezési- és jóváhagyási folyamata

a) Adatgyűjtés, egyeztetések, koncepcióalkotás

(a Kerékpárút-koncepció Munkacsoport bevonásával - min. 3 alkalom)

b)  Tájékoztató cikk megjelenése, érintettek (illetékes szervek) bevonása

c)  A koncepcióterv bírálati módozatának leszállítása

1. Véleményezési folyamat

a) Civil szervezetek észrevételei

b) Tervzsűri véleményezése

c) Tervzsűri nyilatkozat kézhezvétele) 
2. A bírálati módozatának javítása, véglegesítése, és a koncepcióterv

végleges módozatának leszállítása  

A nyertes ajánlattevő az elkészült koncepcióterv bírálati módozatát 1 db elektronikus adathordozón (CD/DVD/pendrive), a végleges módozatát 1 db papíralapú példányon és 3 db elektronikus adathordozón (CD/DVD/pendrive) szállítja le Fót Város Önkormányzata számára.

5. Tervező díj, számlázás

A városi kerékpárforgalmi hálózat koncepciótervének tervezési díja a nyertes ajánlatban szereplő végső tervezői díj. Ajánlattevő elfogadja, hogy Fót Város Önkormányzata a nyertes ajánlattevő számára a tervezői díjat az alábbiak szerint fizeti meg:

· A Koncepcióterv bírálati módozatának leszállításakor a tervezői díj 60%-a, 

· a Koncepcióterv végleges módozatának leszállításakor a tervezői díj maradék 40%-a kerül kifizetésre.

6. Egyéb információk

a) A nyertes ajánlattevő az Önkormányzattal kötött szerződés alapján koncepciótervet készít el. A koncepció készítésekor a nyertes ajánlattevővel történő egyeztetésekre a Képviselő-testület a Kerékpárút-koncepció Munkacsoportot jelöli ki. A koncepcióterv az Önkormányzat tulajdonát fogja képezni. A jövőbeni megvalósuláskor a Képviselő-testület más tervezővel is szerződhet a kivitelezés vonatkozásában. A koncepciótervnek alkalmasnak kell lennie későbbi pályázatokon való részvételre is, vagyis meg kell felelnie az általános pályázati feltételeknek. A koncepció elkészítését és elfogadását követően kerül sor a lakosság bevonására, valamint a civil szervezetek tájékoztatására. A lakosság bevonásával kapcsolatos feladatok koncepcióterv elkészítésének részét képezik (pl. tájékoztatás, fórumok, kérdőívek összeállítása, kitöltetése, kapott adatok feldolgozása, elemzése, stb.).

b) A koncepcióterv elkészítéséhez Fót Város Önkormányzata az alábbi adatokat bocsátja a nyertes ajánlattevő rendelkezésére:

· a területre készült és rendelkezésre álló előzménytervek

· kapcsolódó projektek tervei

· földhivatali alaptérkép (szerkeszthető változatban), települési ortofotó

· nagyobb forgalomvonzó létesítmények adatai (iskolák, óvodák stb.).
c) A koncepcióterv kidolgozása során a Kerékpárút-koncepció Munkacsoport és a nyertes ajánlattevő legalább havonta egy alkalommal kooperációt szervez. Továbbá a nyertes ajánlattevő a tervezés során egyeztetni köteles (legalább) az alábbi szervezetekkel:

· Magyar Közút NZRt.,

· Budapest Fejlesztési Központ,

· szomszédos települések önkormányzatai (szükség esetén),

· Magyar Kerékpárosklub.

A koncepcióterv bírálati módozatát egy alkalommal be kell mutatni a Képviselő-testület, valamint a lakosság és a civil szervezetek számára. A koncepciótervre meg kell szerezni az Innovációs és Technológiai Minisztérium Kerékpáros Koordinációs Főosztálya által szervezett Tervzsűri támogató nyilatkozatát.

d) A vonatkozó útügyi műszaki előírás szerint a „közlekedési infrastruktúra fejlesztésének alapja az érintett közösség problémáinak, igényeinek megismerése. A rendelkezésre álló adatgyűjtési módszerek megfelelő kombinálásával kell feltárni a lakosság, a használók valódi igényeit és a fejlesztések kapcsán megfogalmazható prioritásait. Ezért a tervezés során szükséges az érintettek bevonása (pl.: lakossági fórumok, kérdőíves kikérdezés, helyi civil szervezetekkel történő egyeztetés).” Ennek megfelelően szükséges a helyi igények felmérése, különösen az iskolai mobilitás vizsgálata (legalább online kérdőívvel a gyerekek/szülők felé). A feladat kidolgozása során továbbá legalább két alkalommal a helyi médiumokban megjeleníthető tájékoztató cikk elkészítése szükséges (a projekt indításáról, valamint a javított koncepciótervről), illetve fel kell dolgozni a lakosságtól és helyi civil szervezetektől beérkező észrevételeket, javaslatokat (térképes észrevételgyűjtő felület, szöveges felület).

e) Ajánlatkérő tájékoztatja az Ajánlattevőket arról, hogy benyújtott ajánlatukkal kapcsolatban hiánypótlásra egyszer lehetőséget biztosít.

f) Az ajánlat elkészítésével és benyújtásával kapcsolatban felmerülő összes költséget az Ajánlattevőnek kell viselnie. Az eljárás lefolytatásától vagy kimenetelétől függetlenül az Ajánlatkérő semmilyen módon nem tehető felelőssé vagy kötelezetté ezen a költségekkel kapcsolatban.

g) Ajánlattevő az ajánlatok beérkezését követő 60 naptári napig köteles fenntartani, ahhoz kötve van.

h) A Vállalkozási szerződés az Ajánlattételi felhívás, az Ajánlattételi dokumentáció és a nyertes Ajánlattevő ajánlata alapján jön létre.
i) Az Ajánlatkérő számára legalacsonyabb összegű ajánlatot tevő, érvényes ajánlatot nyújtó Ajánlattevő lesz az eljárás nyertese.  

j) A nyertes visszalépése esetén az Ajánlatkérő a nyertest követő legalacsonyabb ajánlatot tevővel köt szerződést.

k) Ajánlatkérő nem tart eredményhirdetést. Az eljárás eredményéről szóló tájékoztatást Ajánlatkérő az ajánlatok bontását követő 8 napon belül megküldi az Ajánlattevők részére. Az ajánlatok értékelését a Polgármester végzi.
l) Ajánlatkérő tájékoztatja az Ajánlattevőt, hogy amennyiben az Ajánlattevő ajánlata az Ajánlattételi felhívás, vagy az Ajánlattételi dokumentáció valamely előírásának nem felel meg, úgy Ajánlatkérő az Ajánlattevő ajánlatát érvénytelennek tekinti.

m) Ajánlatkérő tájékoztatja Ajánlattevőt, hogy a jelen beszerzése nem esik a közbeszerzésekről szóló 2015. évi CXLIII. törvény hatálya alá, így a jelen versenyeztetési eljárásra Fót Város Önkormányzata és a Fóti Közös Önkormányzati Hivatal Versenyszabályzata alapján kerül sor, Fót Város Önkormányzata és a Fóti Közös Önkormányzati Hivatal Versenyszabályzatában, valamint a Képviselő-testület és szervei szervezeti és működési szabályzatáról, valamint az önkormányzati képviselők tiszteletdíjáról, költségtérítéséről és a Polgármester jutalmáról szóló 14/2020. (IX. 28.) önkormányzati rendelet 2. sz. mellékletének (49) bekezdésében foglaltak alapján.

n) Ajánlatkérő a versenyeztetési eljárás eredménytelenné nyilvánításának jogát a szerződéskötésig fenntartja. Ajánlatkérő tájékoztatja az Ajánlattevőket, hogy a jelen ajánlattételi felhívás részéről szerződéskötési kötelezettséget nem keletkeztet. 

7. Az ajánlattal kapcsolatban érdeklődni lehet:

Fóti Közös Önkormányzati Hivatal Hatósági Osztályán, Lakatos Éva igazgatási ügyintézőnél telefonon a 27/535-365/9127-es melléken vagy a 70/967-1822-es telefonszámon hivatali ügyfélfogadási időben, valamint a lakatos.eva@fot.hu e-mail címen.

Ajánlattételi felhívás 2. számú melléklete

FELOLVASÓLAP

Ajánlat tárgya: „A Fóton létesítendő kerékpárút-hálózat koncepciótervének elkészítése”
ajánlatkérési eljárásához
	Ajánlattevő adatai

	Ajánlattevő neve:
	

	Székhely:
	

	Levelezési cím:
	

	Telefonszám:
	

	Faxszám
	

	E-mail cím:
	

	Képviselő:
	

	Kapcsolattartó:
	


A fenti tárgyban meghirdetett ajánlattételi felhívásra válaszul alulírottak ezennel kijelentjük, hogy áttanulmányoztuk, és teljes egészében elfogadjuk a 2022. …………………………. napján kelt Ajánlattételi felhívás tartalmát, s ezennel fenntartások vagy korlátozások nélkül, és teljes egészében elfogadva a bennük foglalt feltételeket az alábbi Ajánlatot tesszük:

A Fóton létesítendő kerékpárút-hálózat koncepciótervének elkészítésének díja

………………………….- Ft + 27% áfa, azaz bruttó …………………….Ft.
Dátum: ……….........…


Aláírás/Cégszerű aláírás


  P.H.
Ajánlattételi felhívás 3. számú melléklete

NYILATKOZAT

az Önkormányzat felé fennálló lejárt esedékességű tartozásról

Alulírott, ………………………………………………………..…………….. 
(aláírásra jogosult személy neve)
…………………………………………………………… (aláírásra jogosult születési időpontja)
……………………………………………………………………………………………………

(pályázó fél megnevezése)

…………………………………………………………………………………....................................

(székhelyének címe)

mint a pályázó fél képviseletére jogosult, a pályázó fél nevében nyilatkozom, hogy szervezetünknek Fót Város Önkormányzatával szemben lejárt esedékességű köztartozása, tartozása

van

nincs

(A megfelelő válasz aláhúzandó!)

Amennyiben szervezetünknek tartozása van, az alábbi tétel/ tételekből áll: 

	Tartozás megnevezése
	Összeg (Ft)

	
	

	
	

	
	

	Összesen:
	


Nyilatkozom annak tudomásul vételéről, hogy amennyiben a szerződéskötésig a pályázó fél a tartozását nem rendezi és igazolja, az Önkormányzat a szerződéskötéstől eláll.

Felhatalmazom a Fóti Közös Önkormányzati Hivatalt arra, hogy a jelen nyilatkozatom valóságtartalmát megvizsgálja és a vizsgálat eredményét felhasználja.

Dátum:......…………


Aláírás/Cégszerű aláírás


P.H.
Ajánlattételi felhívás 4. számú melléklete

NYILATKOZAT

a vállalkozási szerződés tervezetben foglaltak elfogadásáról

Alulírott …………....................…. (név), mint a …………………………………… (cégnév, székhely) cégjegyzésre jogosult képviselője, mint Ajánlattevő 

nyilatkozom,

1. hogy „A Fóton létesítendő kerékpárút-hálózat koncepciótervének elkészítése” tárgyú ajánlattételi felhívás Vállalkozási szerződés tervezetében foglaltakat módosítás nélkül elfogadjuk.
Dátum: .......…………


Aláírás/Cégszerű aláírás


P.H.

180 nap





60 nap





30 nap








2

